กรุงศรี ออโต้ รุกดิจิทัล มาร์เก็ตติ้งเต็มสูบเปิดเว็บไซต์ “คาร์ ฟอร์ แคช ดอทคอม”
"กรุงศรี ออโต้" ผู้นำธุรกิจสินเชื่อยานยนต์ เครือกรุงศรี ตอกย้ำความเป็นผู้กำหนดทิศทางการตลาด (Market Shaper) เดินหน้ากลยุทธ์ดิจิทัล มาร์เก็ตติ้งอย่างต่อเนื่อง ล่าสุดเปิดตัวเว็บไซต์ "คาร์ ฟอร์ แคช ดอทคอม" (www.car4cash.com) ให้ผู้สนใจสมัครสินเชื่อคาร์ ฟอร์ แคช ประเมินราคารถและตรวจสอบเอกสารสมัครสินเชื่อได้ด้วยตนเอง พร้อมสมัครสินเชื่อออนไลน์ได้ทุกที่ ทุกเวลาที่ต้องกา
3 ก.ค. 2558

คุณกุสุมาลย์ โลว์ศลารักษ์ ผู้ช่วยกรรมการผู้จัดการใหญ่ สายงานการตลาด ธุรกิจสินเชื่อยานยนต์ ธนาคารกรุงศรีอยุธยา จำกัด (มหาชน) เปิดเผยว่า “กรุงศรี ออโต้ ได้มุ่งมั่นพัฒนาผลิตภัณฑ์และบริการ เพื่อตอบสนองความต้องการของผู้บริโภคยุคดิจิทัล และสร้างประสบการณ์ที่ดีให้กับลูกค้า ล่าสุดเราได้เปิดตัวเว็บไซต์ “คาร์ ฟอร์ แคช ดอทคอม” ขึ้นมา เพื่อเป็นอีกหนึ่งช่องทางบริการให้ผู้ที่สนใจสมัครสินเชื่อคาร์ ฟอร์ แคช ได้ศึกษาข้อมูลเบื้องต้นและวางแผนขอสินเชื่อได้อย่างง่ายดาย พร้อมสมัครสินเชื่อออนไลน์ได้ทันที โดยให้บริการตลอด 24 ชั่วโมง ไม่มีวันหยุด”
“คาร์ ฟอร์ แคช ดอทคอม” มาพร้อมฟีเจอร์สุดพิเศษ “ตั้งหลัก 60 วัน” สำหรับลูกค้าที่สมัครสินเชื่อคาร์ ฟอร์ แคช ทางเว็บไซต์เท่านั้น โดยไม่ต้องผ่อนค่างวดนานถึง 60 วัน นับจากวันที่ทำสัญญา ตามเงื่อนไขที่ธนาคารฯกำหนด นอกจากนี้เว็บไซต์ยังถูกออกแบบให้รองรับการใช้งานบนทุกอุปกรณ์สื่อสาร (responsive design) อาทิ สมาร์ทโฟน คอมพิวเตอร์พีซี และแท็บเล็ต พร้อมกันนี้ยังมีบริการต่างๆ ครอบคลุมตั้งแต่ บริการประเมินราคารถเบื้องต้นสำหรับการขอสินเชื่อด้วยตนเอง โดยสามารถประเมินได้ละเอียดถึงรุ่นย่อยและเปรียบเทียบราคารถได้สูงสุดถึง 4 คัน บริการคำนวณค่างวดสินเชื่อได้สูงสุดถึง 72 เดือน บริการตรวจสอบเอกสารที่ต้องใช้ในการสมัครขอสินเชื่อ เพื่อประเมินโอกาสได้รับการอนุมัติเบื้องต้น ตลอดจนบริการสมัครสินเชื่อออนไลน์ได้ทันที ผู้สนใจสมัครสินเชื่อเพื่อคนมีรถ “คาร์ ฟอร์ แคช” สามารถแวะไปที่ www.car4cash.com